Die valse leer van 'n "wegraping" | 4windkoinonia
← Die geestelike betekenis van syfergetalle (13)
"Die geestelike ewenwel is nie eerste nie, maar die natuurlike; daarna die geestelike." →
Hierdie leerstelling is baie populêr by sommige in die afvallige Christendom en ek was self vir jare onder die beheer van hierdie leuengees. Ons weet dat alle geeste onder God se beheer is en dat ook alle leuengeeste deur God gestuur word om Sy doel te bereik:
1Kon 22:19-23 Verder sê hy: Daarom, hoor die woord van die HERE: Ek het die HERE sien sit op sy troon terwyl al die hemelse leërskare by Hom staan, aan sy regter— en aan sy linkerhand. 20 En die HERE het gesê: Wie sal Agab oorhaal, dat hy kan optrek en val by Ramot in Gílead? En die een het so gesê, en die ander weer so. 21 Toe kom die gees vorentoe en gaan voor die aangesig van die HERE staan en sê: Ek sal hom oorhaal. En die HERE vra hom: Waarmee? 22 En hy sê: Ek sal uitgaan en 'n leuengees word in die mond van al sy profete. En Hy sê: Jy sal oorhaal, ja, jy sal ook oorwin; gaan uit en doen so. 23 En nou, kyk, die HERE het 'n leuengees in die mond van al hierdie profete van u gegee, en die HERE het onheil oor u gespreek.
As God 'n leuengees stuur, het niemand enige manier om dit te ontduik nie. Ons sal nie eens weet ons is onder 'n dwaal nie, want die leuen lyk soos waarheid:
Hulle wat glo aan die sogenaamde "wegraping" kan nie die volgende woorde van Jesus sien nie – nog minder verstaan:
Wie word aangeneem en wie word verlaat? Met ander woorde, wie word weggeneem en wie word op die aarde gelaat? Jesus gee ons die leidraad…"net soos die dae van Noag". Wie word op die aarde agtergelaat? Kyk wat sê Jesus:
Wat? Die regverdiges sal die aarde beërwe? Ja! Dit is presies wat Dawid geïnspireer was deur God om te profeteer…
Salomo was ook geïnspireer deur God om die volgende te skryf vir diegene wat dit kan glo:
In die dae van Noag was die goddeloses weggeneem van die aarde…weggeraap deur die dood deurdat hulle omgekom het in die waters! Die agt wat regverdig verklaar was deur God, het na die globale vloed op die aarde gebly!
1Pe 3:20-21 [die goddeloses] wat eertyds ongehoorsaam was toe die lankmoedigheid van God een maal gewag het in die dae van Noag, onderwyl die ark gereed gemaak is, waarin weinig, dit is agt, siele deur water heen gered is; 21 waarvan die teëbeeld, die doop, ons nou ook red, nie as 'n aflegging van die vuilheid van die vlees nie, maar as 'n bede tot God om 'n goeie gewete—deur die opstanding van Jesus Christus
Noag en sy familie was "DEUR" die oordeel van die waters GERED! Wel daar is dit vir almal om te lees -maar wie lees dit? Wie hoor of verstaan dit? Wie bewaar of pas die woorde toe?
Hoor wat sê Johannes in die boek van Openbaring oor die regverdiges wat op die aarde sal regeer na die eerste opstanding uit die dode:
Hierdie groep uitverkorenes sluit ook hulle in wat in Christus geglo het en gesterf het en dood is tot nou toe! Hulle was dood en sal uit die dode opstaan:
1Th 4:15-16 Want dit sê ons vir julle deur die woord van die Here, dat ons wat in die lewe oorbly tot by die wederkoms van die Here, die ontslapenes hoegenaamd nie sal vóór wees nie. 16 Want die Here self sal van die hemel neerdaal met 'n geroep, met die stem van 'n aartsengel en met geklank van die basuin van God; en die wat in Christus gesterf het, sal eerste opstaan.
Sonder 'n opstanding uit die dode is almal eenvoudig verlore – dood! Luister mooi na Paulus se woorde:
Hulle wat ontslaap het in Christus word in die eerste opstanding uit die dode opgewek en saam met die gelowiges wat dan nog lewe aangestel as konings en priesters op die aarde!
1Kor 6:2a Weet julle nie dat die heiliges die wêreld sal oordeel nie?
Hierdie uitverkorenes het nie hierdie heerskappy gekry omdat hulle beter is as die res nie. Nee, hulle word "uit genade…deur die geloof" gered, en nie uit hulself nie:
Hierdie uitverkorenes is dus nie 'vol van hulself' nie, maar was eerste deur God se oordeel geneem en is nederig van hart en is gevul met die vrug van die gees van God:
2Kor 10:1 En ek self, Paulus, bid julle by die sagmoedigheid en vriendelikheid van Christus, ek wat in julle teenwoordigheid wel nederig is onder julle, maar in my afwesigheid moedig teenoor julle—
Efes 4:1-2 Ek vermaan julle dan, ek, die gevangene in die Here, om te wandel waardig die roeping waarmee julle geroep is, 2 met alle nederigheid en sagmoedigheid, met lankmoedigheid, terwyl julle mekaar in liefde verdra
Hulle het oorwinning ontvang oor hul vlees:
Die regverdiges in Christus sal wel op die fisiese aarde regeer vir die simboliese 100o jaar nadat hulle in die eerste opstanding (uit die dode) geestelike lewe ontvang het. Hulle sal net soos Jesus opereer toe Hy uit die dode opgestaan het:
Luk 24:13-16 En twee van hulle was dieselfde dag op pad na 'n dorp wat agt myl van Jerusalem af was, met die naam van Émmaüs. 14 En hulle was in gesprek met mekaar oor al hierdie dinge wat voorgeval het. 15 En terwyl hulle praat en mekaar ondervra, kom Jesus self nader en loop met hulle saam. 16 Maar hulle oë is weerhou, sodat hulle Hom nie kon herken nie.
Luk 24:30-31 En toe Hy met hulle aan tafel was, neem Hy die brood en dank; en Hy breek dit en gee dit aan hulle. 31 Toe is hulle oë geopen en hulle het Hom herken, en Hy het uit hulle gesig verdwyn.
Luk 24:33-36 Toe staan hulle in dieselfde uur op en gaan na Jerusalem terug en vind die elf en die wat saam met hulle bymekaar was, 34 wat sê: Die Here het waarlik opgestaan en het aan Simon verskyn. 35 Toe vertel hulle wat op die pad gebeur het en hoe Hy aan hulle bekend geword het by die breking van die brood. 36 En terwyl hulle hieroor praat, staan Jesus self in hul midde en sê vir hulle: Vrede vir julle!
Alle aardse koninkryke sal aan God gegee word en die uitverkorenes sal oor dit heers:
Open 11:15 En die sewende engel het geblaas, en daar was groot stemme in die hemel wat sê: Die koninkryke van die wêreld het die eiendom van onse Here geword en van sy Christus, en Hy sal as Koning heers tot in alle ewigheid.
Om God se wil te doen, bring bevryding van, en heerskappy oor die aarde en al sy dinge. Bevryding van die aarde en al sy verleidelikhede kom egter slegs deur God se oordeel:
Gaan hierdie uitverkorenes deur "groot verdrukking"? O ja! God se uitverkore kinders gaan inderdaad deur "baie verdrukkinge":
1Pe 4:12 Geliefdes, verbaas julle nie oor die vuurgloed van vervolging onder julle wat tot julle beproewing dien, asof iets vreemds oor julle kom nie.
Let op wie is diegene wat die "groot verdrukking" eerste ervaar. Ek haal eers aan Jesus se woorde aan Sy dissipels in Mattheus 24:
Mat 24:9 Dan sal hulle jul aan verdrukking oorgeeen julle doodmaak; en julle sal deur al die nasies gehaat word ter wille van my Naam.
Mat 24:22 En as daardie dae nie verkort was nie, sou geen vlees gered word nie; maar ter wille van die uitverkorenessal daardie dae verkort word.
Hoor Paulus se woorde….
2Kor 2:4 Want uit groot verdrukking en benoudheid van hart het ek aan julle geskrywe, onder baie trane, nie dat julle bedroef mag word nie, maar dat julle mag weet van die liefde wat ek oorvloedig vir julle het.
Van wie word hier in die volgende vers gepraat? (ek gebruik 'n paar vertalings om hierdie waarheid te beklemtoon):
Rev 7:14 GNB "I don't know, sir. You do," I answered. He said to me,"These are the people who have come safely through the terrible persecution. They have washed their robes and made them white with the blood of the Lamb.
Rev 7:14 WNT "My lord, you know," I replied. "They are those," he said, "who have just passed through the great distress, and have washed their robes and made them white in the blood of the Lamb.
Rev 7:14 CEV "Sir," I answered, "you must know." Then he told me: "These are the ones who have gone through the great suffering. They have washed their robes in the blood of the Lamb and have made them white.
Dit is die uitverkorenes van God wat hier na verwys word wie DEUR die "groot vedrukking" gekom het want hulle klere was gewas en hul klere was wit gemaak in die bloed van die Lam. Kan mens al die woorde in die Skrifte lees en steeds vashou aan die valse leer van 'n wegraping? Net as mens onder die beheer is van die leuengees wat deur God gestuur is sal die waarheid verwerp word. God neem volle verantwoordelikheid want Hy gaan almal se oë oopmaak vir die waarheid op die tyd soos deur Hom bepaal. Niemand kan die tempel van God ingaan – die tempel is skriftuurlike verwysing na die koninkryk van God – alvorens hy of sy deur al die sewe plae van God gegaan het nie. Die sewe plae verwoes alle vlees – die eerste Adam in ons almal!
Ons ou tempel moet ten volle afgebreek word voor die nuwe tempel gevestig kan word (lees gerus Mattheus 24 in die verband, en sien alles wat geskryf is as INNERLIK – anders moet jy wag en dit eers later sien, soos God wil).
Luk 17:20-21 En toe Hy deur die Fariseërs gevra is wanneer die koninkryk van God sal kom, het Hy hulle geantwoord en gesê: Die koninkryk van God kom nie met sigbare [uiterlike] tekens nie. 21 En hulle sal nie sê: Kyk hier! of: Kyk daar! nie; want die koninkryk van God is binne-in julle.
Ek roep nog 'n betroubare getuie in om hierdie afbreekproses van ons ou tempel en die opbouproses van die nuwe tempel op te som – die apostel Johannes: